62019CO0103_INF
Διάταξη του Δικαστηρίου (έβδομο τμήμα) της 2ας Ιουνίου 2021 – SUSH και CGT Sanidad de Madrid
(υπόθεση C‑103/19) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Συμφωνία‑πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Ρήτρα 5, σημείο 1 – Διαδοχικές συμβάσεις εργασίας ορισμένου χρόνου στις δημόσιες υπηρεσίες υγείας – Έννοια “αντικειμενικών λόγων” – Έννοια “ισοδυνάμων νομοθετικών μέτρων για την πρόληψη των καταχρήσεων” – Αντικατάσταση της ιδιότητας του μετακλητού δημοσίου υπαλλήλου με την ιδιότητα του αναπληρωτή δημοσίου υπαλλήλου – Μόνιμη ανάγκη για έκτακτους δημοσίους υπαλλήλους»
1.
Κοινωνική πολιτική – Συμφωνία‑πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Οδηγία 1999/70 – Μέτρα πρόληψης της καταχρηστικής χρησιμοποίησης διαδοχικών συμβάσεων εργασίας ορισμένου χρόνου – Εθνική νομοθεσία η οποία προβλέπει την ανακατάταξη μιας κατηγορίας εκτάκτων υπαλλήλων, αντικαθιστώντας την ιδιότητα του μετακλητού δημοσίου υπαλλήλου με την ιδιότητα του αναπληρωτή δημοσίου υπαλλήλου – Πιθανή μονιμοποίηση των υπαλλήλων αυτών κατόπιν διαδικασιών επιλογής για την οριστική κάλυψη των θέσεων τις οποίες καλύπτουν προσωρινά οι ως άνω υπάλληλοι – Καταλληλότητα τέτοιων μέτρων – Έλεγχος από το εθνικό δικαστήριο
(Οδηγία 1999/70 του Συμβουλίου, παράρτημα, ρήτρα 5)
(βλ. σκέψεις 31, 34, 35, 40, 43-45, 47-49, διατακτ. 1)
2.
Κοινωνική πολιτική – Συμφωνία‑πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Οδηγία 1999/70 – Μέτρα πρόληψης της καταχρηστικής χρησιμοποίησης διαδοχικών συμβάσεων εργασίας ορισμένου χρόνου – Εθνική νομοθεσία που επιφυλάσσει μόνο στους μετακλητούς δημοσίους υπαλλήλους τη δυνατότητα να αντικαταστήσουν την εν λόγω ιδιότητα με εκείνη του αναπληρωτή δημοσίου υπαλλήλου – Επιτρέπεται – Προϋποθέσεις – Μέτρο κατάλληλο για την αποτροπή και την πάταξη της κατάχρησης που προκαλείται από τη χρησιμοποίηση διαδοχικών συμβάσεων ή εργασιακών σχέσεων ορισμένου χρόνου – Ύπαρξη άλλου αποτελεσματικού μέτρου για την πάταξη της κατάχρησης η οποία τελείται εις βάρος των εργαζομένων ορισμένου χρόνου που δεν εμπίπτουν στην κατηγορία των μετακλητών δημοσίων υπαλλήλων – Έλεγχος από το εθνικό δικαστήριο
(Οδηγία 1999/70 του Συμβουλίου, παράρτημα, ρήτρα 5)
(βλ. σκέψεις 51, 53, 54, διατακτ. 2)
Διατακτικό
1)
Η ρήτρα 5 της συμφωνίας‑πλαισίου για την εργασία ορισμένου χρόνου, που συνήφθη στις 18 Μαρτίου 1999 και περιλαμβάνεται στο παράρτημα της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία‑πλαίσιο για την εργασία ορισμένου χρόνου που συνήφθη από τη CES, την UNICE και το CEEP, πρέπει να ερμηνευθεί υπό την έννοια ότι εναπόκειται στο εθνικό δικαστήριο να εκτιμήσει, σύμφωνα με το σύνολο των εφαρμοστέων κανόνων εθνικού δικαίου, εάν εθνικά μέτρα που προβλέπουν την ανακατάταξη μιας κατηγορίας εκτάκτων υπαλλήλων, μέσω αντικατάστασης της ιδιότητας του μετακλητού δημοσίου υπαλλήλου με την ιδιότητα του αναπληρωτή δημοσίου υπαλλήλου, και την πιθανή μονιμοποίηση των εν λόγω υπαλλήλων, κατόπιν διαδικασιών επιλογής για την οριστική κάλυψη των θέσεων τις οποίες καλύπτουν προσωρινά οι ως άνω υπάλληλοι, συνιστούν μέτρα κατάλληλα για την αποτροπή και, ενδεχομένως, την πάταξη της κατάχρησης που προκαλείται από τη χρησιμοποίηση διαδοχικών συμβάσεων ή εργασιακών σχέσεων ορισμένου χρόνου ή ισοδύναμα νομοθετικά μέτρα, κατά την έννοια της διατάξεως αυτής. Σε αντίθετη περίπτωση, εναπόκειται στο εθνικό δικαστήριο να ελέγξει εάν προβλέπονται στην εφαρμοστέα εθνική νομοθεσία άλλα αποτελεσματικά μέτρα για την αποτροπή και την πάταξη της εν λόγω κατάχρησης.
2)
Η ρήτρα 5 της συμφωνίας‑πλαισίου για την εργασία ορισμένου χρόνου, που συνήφθη στις 18 Μαρτίου 1999 και περιλαμβάνεται στο παράρτημα της οδηγίας 1999/70, πρέπει να ερμηνευθεί υπό την έννοια ότι δεν αντιτίθεται σε εθνική νομοθεσία που επιφυλάσσει μόνο στους μετακλητούς δημοσίους υπαλλήλους τη δυνατότητα να αντικαταστήσουν την εν λόγω ιδιότητα με εκείνη του αναπληρωτή δημοσίου υπαλλήλου, στην περίπτωση κατά την οποία η αντικατάσταση αυτή αποτελεί μέτρο κατάλληλο για την αποτροπή και, ενδεχομένως, την πάταξη της κατάχρησης που προκαλείται από τη χρησιμοποίηση διαδοχικών συμβάσεων ή εργασιακών σχέσεων ορισμένου χρόνου ή ισοδύναμο νομοθετικό μέτρο, κατά την έννοια της διατάξεως αυτής, εφόσον υφίστανται και άλλα αποτελεσματικά μέτρα στην εθνική έννομη τάξη για την αποτροπή και την πάταξη τέτοιας κατάχρησης η οποία τελείται εις βάρος των εργαζομένων ορισμένου χρόνου που δεν εμπίπτουν στην κατηγορία των μετακλητών δημοσίων υπαλλήλων, πράγμα που εναπόκειται στο εθνικό δικαστήριο να ελέγξει.
(
1
)	ΕΕ C 319 της 23.9.2019.